অৰুণাচলৰ চাংলাং জিলাৰ মুলং অঞ্চলৰ পৰা ১ ডিচেম্বৰত অসম ৰাইফলছৰ চাংলাং বেটেলিয়নৰ জোৱানে এন এছ চি এন (আই এম)ৰ দুজন উগ্ৰপন্থীক গ্ৰেপ্তাৰ কৰে। প্ৰাপ্ত বাতৰি মতে অঞ্চলটোৰ গাওঁ এলেকাত উগ্ৰপন্থী দুজনে ধন দাবী কৰাৰ খবৰ পাইছিল সামৰিক বাহিনীটোৱে। খবৰ পাই জোৱানৰ এটা দলে অঞ্চলটোত অভিযান চলায়। উক্ত অভিযান কালতে সেনাবাহিনীৰ দলটো এন এছ চি এন (আই এম)ৰ দুজন উগ্ৰপন্থীক আটক কৰিবলৈ সক্ষম হয়। কোহিমাস্থিত প্ৰতিৰক্ষা জনসংযোগ বিষয়া কৰ্নেল চি কোঁৱৰে এই কথা জনায়। তেওঁ লগতে জনোৱা মতে আটকাধীন উগ্ৰপন্থী দুজন হৈছে মহনং টিখাক আৰু ৰনং টিখাক। উগ্ৰপন্থী দুজনৰ পৰা এটা গুলী ভৰ্তি পিষ্টল আৰু বহু আপত্তিজনক নথি-পত্ৰ জব্দ কৰা হয়।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
